Case ID: 1131415
Sentence 28: Cavabdeh kasasiya şikayətində sözügedən kredit müqaviləsinin əslində başqa əqdi pərdələmək məqsədi ilə bağlanmasını iddia etsə də, həmin müqavilənin hansı əqdi pərdələmək məqsədi ilə bağlanmasını, həmçinin “xxxx” MMC tərəfindən Bakı Ağır Cinayətlər Məhkəməsinə ünvanlanmış xx xxxxxxx 2018-ci il tarixli məktubda Ramil Səmədovun Azərbaycan Respublikası CM-nin 179.3.2-ci maddəsi ilə təqsirləndirilməsinə dair cinayət işi üzrə onun Cəmiyyətə vurduğu maddi ziyanın cavabdeh tərəfindən tam şəkildə ödənildiyi və hazırki cinayət işi üzrə Cəmiyyətin Ramil Səmədova qarşı heç bir şikayətinin, tələbinin olmadığı qeyd edildiyi halda, onun nəyə görə iddiaçı ilə xx xxxxxxx 2018-ci il tarixli kredit müqaviləsi bağlamasını və həmin müqavilə üzrə sonuncudan 30.000 manat borc pul almasını və həmin pulu təzədən iddiaçının özünə qaytarmasını kassasiya şikayətində əsaslandırmayıb.Kasasiya instansiyası məhkəməsi kasasiya şikayətinin dəlillərini müzakirə edib hesab edir ki, apelyasiya instansiyası məhkəməsi işin yuxarıda müəyyən edilmiş faktiki halları, tərəflərin qarşılıqlı münasibətləri üzrə düzgün nəticəyə gəlib və işə əlavə edilmiş sübutlara sadalanan maddi, prosessual hüquq normalarının tələbləri baxımından düzgün hüquqi qiymət verib və gəldiyi nəticə üçün mühüm əhəmiyyətli olan bütün faktiki halları tam, hərtərəfli və obyektiv araşdırıb.